 Waziri Mkuu Kassim Majaliwa na Mkuu wa mkoa wa Dar es Salaam Paul Makonda ni miongoni mwa viongozi wa serikali waliowasili nyumbani kwa wazazi wa aliyekuwa Mkurugenzi wa Vipindi na Uzalishaji wa Clouds Media Group Group (CMG), Ruge Mutahaba, Mikocheni kwa lengo la kutoa salamu pole.Kiongozi mwingine aliyefika msibani hapo leo Jumatano ni Mbunge wa Iramba Magharibi, Mwigulu Nchemba. Mapema leo asubuhi, Naibu Spika, Dk Tulia Ackson alifika msibani na kupata fursa ya kufanya mahojiano na Clouds TV na Clouds FM ambavyo marehemu Ruge alikuwa akivisimamia.Mutahaba alifariki jana, Jumanne, nchini Afrika Kusini alipokuwa akipatiwa matibabu ya maradhi ya figo. Msiba upo nyumbani kwa wazazi wa Mutahaba, Mikocheni jijini Dar es Salaam na taratibu za kuuleta mwili nchini zinaendelea.